Document ID: 32007R1396

NARIADENIE KOMISIE (ES) č. 1396/2007
z 28. novembra 2007,
ktorým sa opravuje nariadenie (ES) č. 1975/2006, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), a najmä na jeho článok 51 ods. 4, článok 74 ods. 4 a článok 91,
keďže:
(1)
V čase prijatia nariadenia Komisie (ES) č. 1975/2006 (2) sa vyskytla administratívna chyba, v dôsledku ktorej sa percentuálny podiel pomoci, ktorú je možné vyplatiť po dokončení administratívnych kontrol, stanovil vo výške 70 % na rozdiel od pôvodne plánovaných 75 %.
(2)
Nariadenie (ES) č. 1975/2006 by sa preto malo zodpovedajúcim spôsobom zmeniť a doplniť.
(3)
Opatrenie ustanovené v tomto nariadení je v súlade so stanoviskom Výboru pre rozvoj vidieka,
PRIJALA TOTO NARIADENIE:
Článok 1
V článku 9 ods. 1 druhom pododseku prvej vete nariadenia (ES) č. 1975/2006 sa hodnota „70 %“ nahrádza hodnotou „75 %“.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa na podporu od Spoločenstva v súvislosti s programovacím obdobím, ktoré sa začína 1. januára 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. novembra 2007

Labels: 2
4
19
6